Document ID: 32004D0390

32004D0390
L 120/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 април 2004 година
за разрешение на държавите-членки да удължават временните разрешения, предоставяни за новото активно вещество ацетамиприд
(нотифицирано под номер С(2004) 1479)
(текст от значение за EИП)
(2004/390/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 1, четвърта алинея от нея,
като има предвид, че:
(1)
В съответствие с член 6, параграф 2 от Директива 91/414/ЕИО през октомври 1999 г. Гърция получи заявление от „Nisso Chemical Europe GmbH“ за включване в приложение I към Директива 91/414/ЕИО на активното вещество ацетамиприд (предишно име: Exp 60707 В). Решение 2000/390/ЕО (2) потвърждава, че досието е пълно и може да се приеме, че принципно удовлетворява фактологическите и информационните изисквания на приложения II и III към директивата.
(2)
Потвърждението за пълнотата на досието беше необходимо, за да може то да бъде подробно проучено и да позволи на държавите-членки възможността да предоставят временни разрешения за период от три години за продукти за растителна защита, съдържащи активното вещество ацетамиприд, докато се постигне съответствие с условията, посочени в член 8, параграф 1 от Директива 91/414/ЕИО, и по-специално условията, отнасящи се до подробната оценка на активното вещество и продукта за растителна защита, предвид изискванията на въпросната директива.
(3)
Влиянието на веществото ацетамиприд върху здравето на човек и върху околната среда са били оценени в съответствие с разпоредбите на член 6, параграфи 2 и 4 от Директива 91/414/ЕИО, по отношение на употребата, предложена от заявителя. Докладващата държавата-членка е представила на Комисията доклада за оценката на 21 март 2001 г.
(4)
Понастоящем тече проучването на досието, след като бяха представени докладите за оценка от докладващата държавата-членка, и затова оценката няма да може да се впише във времевата рамка, предвидена в Директива 91/414/ЕИО на Съвета.
(5)
Тъй като проучването до момента не е открило причини за безпокойство и необходимост от незабавна реакция, на държавите-членки следва да бъде предоставена възможността да продължат временните разрешения, предоставени за продуктите за растителна защита, съдържащи ацетамиприд, с 24 месеца, в съответствие с член 8 от Директива 91/414/ЕИО, така че да се даде възможност да продължи проучването на досието. Очаква се оценката и оформянето на досието, с оглед постигането на решение за възможното включване на веществото ацетамиприд в приложение I, да бъде завършено в рамките на 24 месеца.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки могат да продължат временното разрешение за продукти за растителна защита, съдържащи ацетамиприд, за период не повече от 24 месеца от датата на приемането на настоящото решение.
Член 2
Адресати на настоящото решение са държавите-членки.
Съставено в Брюксел на 23 април 2004 година.

Labels: 3
6